L'italián ( u lingua italiana) ye una luenga romance. Ye a segunda mas amanada a o latín en termins de vocabulario dimpués d'o sardo. L'italián ye una luenga oficial en Italia, Suiza, San Marino, a Ciudat d'o Vaticano, y Istria (en Eslovenia y Croacia). Tenió en o pasau estatus oficial en Albania, Malta y Monaco, a on encara ye prou estendillada, asinas como en as antigas colonias de Africa Oriental italiana y Africa Septentrional italiana a on encara chuga un papel important en bells sectors. L'italián ye charrau por una gran comunidat d'expatriaus en America y minorías en atros puestos como Crimea, Francia (mas que mas en Corcega), Belchica, Montenegro y Tunisia. Muitos fablants nativos son bilingües, charrando tanto l'italián stándard como beluna d'as otras luengas rechionals.